
 9.12.2020
 BG
 Официален вестник на Европейския съюз
 L 414/10
 РЕГЛАМЕНТ ЗА ИЗПЪЛНЕНИЕ (ЕС) 2020/2007 НА КОМИСИЯТА
 от 8 декември 2020 година
 за изменение на Регламент за изпълнение (ЕС) No 540/2011 по отношение на удължаване на срока на одобрението на активните вещества 1-деканол, 1,4-диметилнафтален, 6-бензиладенин, ацехиноцил, Adoxophyes orana granulovirus, алуминиев сулфат, амисулбром, Aureobasidium pullulans (щамове DSM 14940 и DSM 14941), азадирахтин, Bacillus pumilus QST 2808, беналаксил-М, биксафен, бупиримат, Candida oleophila щам O, хлорантранилипрол, динатриев фосфонат, дитианон, додин, емамектин, флубендиамид, флуометурон, флуксапироксад, флутриафол, хекситиазокс, имазамокс, ипконазол, изоксабен, L-аскорбинова киселина, калциев полисулфид, портокалово масло, Paecilomyces fumosoroseus щам FE 9901, пендиметалин, пенфлуфен, пентиопирад, калиев фосфонат, просулфорон, Pseudomonas sp. щам DSMZ 13134, пиридалил, пириофенон, пироксулам, хинмерак, S-абсцисинова киселина, седаксан, синтофен, натриев сребърен тиосулфат, спинеторам, спиротетрамат, Streptomyces lydicus щам WYEC 108, тау-флувалинат, тебуфенозид, темботрион, тиенкарбазон, валифеналат, цинков фосфид
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
 като има предвид, че:
 (1)
 В част А от приложението към Регламент за изпълнение (ЕС) No 540/2011 на Комисията (2) са посочени активните вещества, които се считат за одобрени съгласно Регламент (ЕО) No 1107/2009, докато в част Б са посочени активните вещества, одобрени съгласно Регламент (ЕО) No 1107/2009, а в част Д са включени активните вещества, одобрени съгласно Регламент (ЕО) No 1107/2009 като кандидати за замяна.
 (2)
 Срокът на одобрението на активните вещества 1-деканол, 6-бензиладенин, ацехиноцил, алуминиев сулфат, амисулбром, азадирахтин, бупиримат, Candida oleophila щам O, хлорантранилипрол, дитианон, додин, емамектин, флубендиамид, флуометурон, флутриафол, хекситиазокс, имазамокс, ипконазол, изоксабен, L-аскорбинова киселина, калциев полисулфид, портокалово масло, Paecilomyces fumosoroseus, щам FЕ 9901, пендиметалин, просулфорон, хинмерак, S-абсцисинова киселина, синтофен, натриев сребърен тиосулфат, спинеторам, спиротетрамат, тау-флувалинат, тебуфенозид, темботрион, тиенкарбазон, валифеналат и цинков фосфид ще изтече между 30 април 2024 г. и 31 октомври 2024 г. Тъй като обаче за тези активни вещества ще се прилага Регламент за изпълнение (ЕС) 2020/1740 на Комисията (3) и датата на подаване на досието във връзка с подновяването ще се изтегли напред с 3 месеца, е необходимо да се предвиди кратко удължаване на съответните им срокове на одобрение, за да се запази датата на подаването на досието съгласно изискванията на Регламент за изпълнение (ЕС) No 844/2012 на Комисията (4), тъй като заявителите имат нужда от време да изготвят и подадат досиетата в изисквания формат.
 (3)
 Освен това от предоставената от заявителя информация за емамектин е видно, че поради пандемията от COVID-19 са възникнали забавяния в изготвянето на досието във връзка с подновяването, въпреки всички усилия на заявителя да ограничи подобни забавяния. Определената докладваща държава членка за емамектин, Нидерландия, по изключение се съгласи да приеме подаването на заявление за подновяване на одобрението съгласно Регламент за изпълнение (ЕС) 2020/1740 до 30 ноември 2021 г. Поради това срокът на одобрението на емамектин следва да бъде удължен, като се вземе предвид и този допълнителен период.
 (4)
